CELEX: 62016CN0152
Language: sk
Date: 2016-03-14 00:00:00
Title: Vec C-152/16: Žaloba podaná 14. marca 2016 – Európska komisia/Luxemburské veľkovojvodstvo

30.5.2016   
            
            
               SK
            
            
               Úradný vestník Európskej únie
            
            
               C 191/13
            
         Žaloba podaná 14. marca 2016 – Európska komisia/Luxemburské veľkovojvodstvo
   (Vec C-152/16)
   (2016/C 191/17)
   Jazyk konania: francúzština
   
      Účastníci konania
   
   
      Žalobkyňa: Európska komisia (v zastúpení: J. Hottiaux, splnomocnený zástupca)
   
      Žalovaný: Luxemburské veľkovojvodstvo
   
      Návrhy žalobkyne
   
   
               —
            
            
               určiť, že Luxemburské veľkovojvodstvo si tým, že nevytvorilo vnútroštátny elektronický register podnikov cestnej dopravy, a teda tým, že nevytvorilo prepojenie s vnútroštátnymi elektronickými registrami iných členských štátov, nesplnilo povinnosti, ktoré mu vyplývajú z článku 16 ods. 1 a 5 nariadenia Európskeho parlamentu a Rady (ES) č. 1071/2009 z 21. októbra 2009 , ktorým sa ustanovujú spoločné pravidlá týkajúce sa podmienok, ktoré je potrebné dodržiavať pri výkone povolania prevádzkovateľa cestnej dopravy, a ktorým sa zrušuje smernica Rady 96/26/ES (1),
            
         
               —
            
            
               uložiť Luxemburskému veľkovojvodstvu povinnosť nahradiť trovy konania.
            
         
      Žalobné dôvody a hlavné tvrdenia
   
   V súlade s článkom 16 ods. 1 nariadenia č. 1071/2009 každý členský štát vedie vnútroštátny elektronický register podnikov cestnej dopravy, ktorým príslušný vnútroštátny orgán udelil povolenie na vykonávanie povolania prevádzkovateľa cestnej dopravy.
   Z odpovede Luxemburska na výzvu však vyplýva, že takýto vnútroštátny register nebol vytvorený.
   V dôsledku toho si Luxembursko nesplnilo povinnosti podľa článku 16 ods. 1 nariadenia č. 1071/2009.
   V súlade s článkom 16 ods. 5 nariadenia č. 1071/2009 členské štáty prijmú všetky opatrenia potrebné na zabezpečenie toho, aby vnútroštátne elektronické registre boli prepojené a prístupné na celom území Únie.
   Vzhľadom na neexistenciu vnútroštátneho registra je nepochybné, že luxemburská správa neprijala opatrenia potrebné na prepojenie svojho neexistujúceho vnútroštátneho registra s ďalšími vnútroštátnymi registrami.
   V dôsledku toho si Luxembursko nesplnilo povinnosti podľa článku 16 ods. 5 nariadenia č. 1071/2009.
   
      (1)  Ú. v. EÚ L 300, s. 51.